איך לבחור את מחליק השיער הראשון שלי?
הדבר הראשון שאת צריכה הוא להבין איזה סוג שיער יש לך, ולפי זה לבחור את המכשיר המתאים לפי הגודל של הלוחות, הטמפרטורה, וכל שאר המאפיינים שדיברנו עליהם במדריך שבעמוד הזה.
he
אפשר להחליק את השיער כל יום?
בשום פנים ואופן לא! אם תחליקי את השיער כל יום, הוא יהפוך לחלש, שברירי ויראה מאוד לא טבעי. מה שכן, אני ממליצה להשתמש בספריי להגנה על השיער לפני ההחלקה, כדי להגן עליו מהחום.
he
המחליק ממש שורף לי את היד בזמן השימוש, מה לעשות?
תראי, יש מחליקים מסויימים, בעיקר הדגמים שמגיעים עם לוחות טיטניום, שמפיצים הרבה מאוד חום - ככה המכשיר עובד, ואין יותר מדי מה לעשות עם זה. עם זאת, אפשר ללבוש כפפה עם בידוד חום (בזהירות!) כדי להקל על תחושת הכאב בזמן השימוש. קחי בחשבון שזה דיי נדיר, כי הדגמים החדשים בנויים בצורה כזאת שהחום לא מגיע לידית האחיזה, אבל במקרים נדירים זה עדיין יכול לקרות.
he
יש לי שיער מאוד רך וחלש, אני יכולה להשתמש במחליק?
ממש אבל ממש לא! אם השיער שלך נחלש מכל סיבה שהיא, אז החום של המכשיר יכול רק להחליש אותו עוד יותר. אני ממליצה לך קודם כל לטפל בשיער שלך, ורק אחרי שהוא יבוא לחלוטין, תחשבי על להחליק אותו עם חום.
he
כל כמה זמן צריך לנקות את מחליק השיער?
המחליק צובר משקעים של שיער שרוף, סבום (השמן הטבעי של השיער), אבק, ושאריות של מוצרי טיפוח. בעקרון, מומלץ לנקות אותו אחרי כל שימוש, אבל אפשר גם פעם בשבוע אם לא משתמשים בו כל הזמן. חשוב מאוד לעשות את זה כדי לוודא שהוא עובד כמו שצריך, ואין שום דבר שמפריע לו לעשות את העבודה.
he
על איזו טמפרטורה צריך להגדיר את המחליק?
זאת שאלה שיש לה כמה תשובות, וזה בעיקר תלוי בסוג השיער שלך וכמות השיער שאותו את רוצה להחליק. בגלל שבחלק מהמכשירים, הטמפרטורה יכולה להגיע עד ל-210 מעלות צלסיוס (ולפעמים אפילו יותר) בטווח הגבוה, ולטמפרטורה של 75 מעלות צלסיוס בטווח הנמוך, חשוב לבחור את הטמפרטורה שהכי מתאימה לצרכים ולמצב של השיער שלך. יש מחקר מדעי שבדק את הנושא, והגיע למסקנה שחשיפה של השיער לטמפרטורה שבין 175 לבין 215 מעלות למשך 5 דקות, נחשב למזיקה ולא בריאה. אז העיצה שלי, היא להתחיל מהטמפרטורה הכי נמוכה, ולעלות בהדרגה עד שתגיעי לרמת החום המושלמת.
he